**Die Ware Nuwe Geboorte**

**Wat beteken dit regtig om wedergebore te wees?**

“Yahushua antwoord en sê vir hom: “Amein, amein Ek sê vir jou, as iemand nie weer gebore word nie, kan hy die koninkryk van Elohiem nie sien nie.”

**Johannes 3:3**

**Johannes 3:5-7:** “Yahushua antwoord: Amein, amein Ek sê vir jou, as iemand nie gebore word uit water *(natuurlike geboorte)* en Gees nie (*geestelike geboorte van bo*), kan hy in die Koninkryk van Elohiem nie ingaan nie. Wat uit die vlees gebore is, is vlees; en wat uit die Gees gebore is, is gees’ ” (kursiefdruk myne)

**Wat is die Goeie Nuus wat ons moet glo voor bekering?**

**I Korintiërs 15:1-6**: “Broeders, ek maak julle die goeie nuus bekend wat ek aan julle verkondig het, wat julle ook aangeneem het, waarin julle ook staan, waardeur julle ook gered word as julle daaraan vashou op die wyse waarop ek dit aan julle verkondig het, of julle moet tevergeefs geglo het. Want in die eerste plek het ek aan julle oorgelewer wat ek ook ontvang het, dat die Messias vir ons sondes gesterf het volgens die Skrifte; en dat Hy begrawe is, en dat Hy op die derde dag opgewek is volgens die Skrifte; en dat Hy aan Kefa (Petrus) verskyn het; daarna aan die twaalf. Daarna het Hy verskyn aan oor die vyf honderd broers tegelyk…”

Dit is deur die goeie nuus te onvang in geloof dat ons wedergebore is, deur die kragtige uitwerking van die Ruach Yahuweh. Dit is Sy Gees wat ons na die Messias toe trek. **(Johannes 6:44)** Dit is Sy Gees wat vir ons ‘n gees van bekering gee, sodat ons, ons bekeer van sonde en Sy geskenk van redding aankleef. Dit is Sy Gees wat vir ons die geloof gee om Sy geskenk van redding te aanvaar. Hy soek *ons*! Hy het ons geken voor die grondlegging van die wêreld. **(Efesiërs 1:3-4; I Petrus 1:1-2; Jeremiah 1:5; Psalm 139:3-16)**

**Efesiërs 2:8-9** sê, “Want uit guns is julle gered, deur die geloof, en dit nie uit julleself nie: dit is die gawe van Elohiem; nie uit die werke nie, sodat niemand mag roem nie.”

Dit begin wanneer ons besef dat ons, onsself nie kan red van die straf wat ons toekom, weens ons rebellie teen Sy Torah nie (Instruksies en leering van die Koninkryk van die hemel).

“…want almal het gesondig en dit ontbreek hulle aan die Grootheid van Elohiem” (**Romeine 3:23)**.

**I Johannes 3:4**: **“…sonde is wetteloosheid, m.a.w Torah-loos”**.

Sy Naam is Yahuwah, Hebreeus vir “Ek is die Ewige Bestaande Een wat asem het.” Ons Verlosser en Redder se Naam is Yahushua wat Hebreeus is vir “Yahuweh se verlossing”.

**Jesaja 43:11**: “Ek, Ek is Yahuweh, en daar is geen Verlosser buiten My nie.” – “geen yeshua.”

**Jesaja 43:25; 44:22**: “Ek, Ek is dit wat jou oortredinge uitdelg om My ontwil, en aan jou sondes dink Ek nie.” “Ek delg jou oortredinge uit soos ‘n newel en jou sondes soos ‘n wolk. Keer terug na My, want Ek het jou verlos.”

**Miga 7:18-19**: “Wie is ‘n El soos U, wat die ongeregtigheid vergewe en by die oortreding van die oorblyfsel van sy erfdeel verbygaan? Hy hou toorn nie vir ewig vas nie, maar het ‘n welbehae in goedertierenheid. Hy sal Hom weer oor ons ontferm, ons ongeregtighede vertree; ja, U sal al hulle sondes in die dieptes van die see werp.”

**Psalm 103:12**: “So vêr as die ooste verwyderd is van die weste, so vêr verwyder Hy ons oortredinge van ons.” Van noord na suid is daar ‘n begin punt en ‘n eind punt. Van oos na wes is daar ‘n begin punt, maar geen eind punt nie.

As mens van noord tot suid kyk, is daar ‘n begin punt en ‘n eindpunt. As mens weswaards beweeg is daar ‘n begin punt maar geen eindpunt nie.

Hy is ons “Losser”. Hy roep ons om terug te keer na Hom toe. Om te “verlos” beteken om dit wat verlore was, terug te koop. Deur Messias Yahusha, is die Verbond wat Yahuwah met Sy volk gemaak het, hernu sodat ons in Sy Koninkryk kan woon en terugkeer na ons Elohiem in blydskap en vrede. Die hele Woord van Elohiem is vir ons! Wat ‘n wonderlike Saligheid het ons nie! Ons kan nou Sy Woord gehoorsaam deur die krag van Sy Gees wat in ons woon. **(Matteus 15:24)**

Ons kan onsself nie red nie – dit is duidelik. Party mense probeer die ewige lewe te verdien deur goeie werke, godsdienstige, uiterlike wyse, deur sekere wette van ‘n godsdienstige leier na te kom. **Om uiterlike godsdienstige dade te doen om in “God” se goeie boekies te kom het NIKS te doen met die persoonlike verhouding wat ons met Hom moet hê nie. Hy wil ‘n persoonlike verhouding met ons hê.** Hy versoek “besnydenis van die hart” sowel as die vlees. **(Deuteronomium 10:16; 30:6; Jeremiah 4:4)**

**Jesaja 59:1-2:** “Kyk die hand van Yahuweh is nie te kort om te help nie, en Sy oor is nie te toe om te hoor nie; maar julle ongeregtighede het ‘n skeidsmuur geword tussen julle en julle Elohiem, en julle sondes het Sy aangesig vir julle verberg sodat Hy nie hoor nie.”

**Jesaja 64:6:** “En ons het almal geword soos ‘n onreine, en al ons geregtighede soos ‘n besoedelde kleed; en ons het almal verdor soos blare, en ons ongeregtighede het ons weggevoer soos die wind.”

Sonde skei ons van die moontlikheid dat Elohiem ons kan help. Maar, deur die transformasie (wedergeboorte) van ons gees deur geloof wat ‘n vereiste van Yahuwah is, kan ons Hom nader, deur oor te skakel van die koninkryk van duisternis in die Koninkryk van die Lig in.

Die transformasie (wedergeboorte) van ons gees deur geloof sit Sy lig binne in ons, sodat ons met Hom kan kommunikeer in die ewige gebied waarin Hy woon. Dit is net moontlik deur die kragtige uitwerking van die Gees van Yahuwah! Geen duisternis is in Hom nie. **(I Johannes 1:5)** Sonde het die mensdom van Hom geskei. “Sonde is die oortreding van die Torah” - **(1 Johannes 3:4).** Sy Torah (Hebreeus, “nomos in Grieks) is Sy instruksies en leringe vir welstand met Hom in Sy Koninkryk. **(Psalm 19:7-14; Psalm 119)**. Om Sy Instruksies te gehoorsaam bring vir ons vrede, blydskap, gesondheid en ‘n goeie lewe. Deur gehoorsaam aan Sy instruksies te wees, word ons van slawerny aan die duiwel se wêreld en ons eie vleeslike welluste bevry. Ons kan Hom gehoorsaam met vreugde NADAT ons wedergebore is van bo deur Sy Gees, omdat Hy sy instruksies binne in ons gees plaas.

Net soos die duisternis nie naby ‘n gloeilamp kan kom nie, so ook kan die duisternis nie Yahuweh se Troon nader nie. Vir ons, om die Vader te nader wat in die Lig woon, moet ons, ons bekeer van(wegdraai van) ons betrokkenheid met die koninkryk van die duisternis en die lig van Sy waarheid in ons ewige gees ontvang.

“As ons in die lig wandel, soos Hy in die lig is, sal die bloed van ons Messias ons voortdurend reinig van alle sonde.” **(I Johannes 1:5; II Korintiërs 6:17-18)**

Ons ewige gees wat in ons lendene, die middel deel van ons liggaam woon moet eers getransformeer word – “Van bo” gebore word deur die soewereine werking van Yahuwah se Gees. Dan kan ons vleeslike siel wat die wêreld om ons kontak maak (die denke, emosies, gevoelens, gedagtes, redenasie en wil – ons natuurlike lewenskrag) wat deur ons brein werk verander word deur Sy krag om aan Sy wil onderdanig te word. Die vleeslike siel/gedagtes kan net deur die Woord en die krag van Yahuwah se Gees gedisiplineer word binne ons. Dit is die sitplek van ons sondige natuur. Dit is ‘n portaal waardeur demoniese kragte, sowel as bose mense, ons beïnvloed. Wanneer die siel gehoorsaam is aan die Woord, begin dit in lyn kom met die wedergebore gees en die hele ewige “gees mens” kom in rus, vrede, blydskap, sekuriteit en veiligheid in.

Die siel is die sitplek van ons sonde neigende natuur. Wanneer ons wedergebore word, is daardie vleeslike natuur van ons nog ongeskonde. Net deur die Woord wat ons deurdrenk en Sy krag wat binne in ons werk, en ons wat ons eie wil aan Sy wil onderdanig maak, kan ons totaal afgesonder word aan Hom. Dit is, en sal altyd, ‘n sterk wilsbesluit van ons eie wees om onderdanig aan Hom te wees.

Liefde in Hebreeus beteken “om onderdanig te wees aan die een wat jy liefhet.” Daarom, veroorsaak ons liefde vir Hulle, soos wat ons Yahushua en ons nuwe Abba/Vader Yahuwah lief kry, dat ons onderdanig wil wees aan Hulle wil. **(Deuteronomium 6:5 saam met Matteus 22:37 – 40).** Ons diep, lojale liefde vir Hulle, sonder ons af teenoor Hulle, en dan verdof alle ander afgode – sondige begeertes wat ons in ons lewens saamdra.

As iemand van bo gebore is, kan die vyand niks doen aan die gees nie, maar hy probeer baie hard om die denke te beïnvloed. Daarom is dit so belangrik dat die siel deur die was van die Woord hernu word sodat dit met die gedagtes van die Messias in die wedergebore gees in lyn kom.

Dit is uiters belangrik om te weet dat die enige waardige Leraar van die Woord, die Skrywer self is – die Gees van Yahuwah. Die mens kan bevestig, maar ons Meester, ons opsigter is Elohiem, nie die mens nie.

Soos wat ons die Woord gehoorsaam, kry ons gees autoriteit en krag oor die wisselvalige gedagtes wat altyd hulle eie bevrediging soek. Ons emosies word deur Sy natuur verander sodat ons stabiel, vredevol en onder Sy beheer ter alle tye is. Ons word onberispelik voor Hom wanneer ons deur die krag van die Gees van Yahuwah in ons wedergebore gees, beheer uitoefen oor die denke se rebelse neigings. **(1 Thessalonisense**  **5:23-24).** Hy bewerk die verandering – ons werk saam met Hom!

Daar is geen wat goed is behalwe Elohiem. (Romeine 3:10) Die Messias het in die vlees gekom sodat Hy in ons plek kon sterf, sodat ons van die vloeke vry gemaak kan word, wat kom met die breek van die Torah van die Vader.

**II Korintiërs 5:21:** “Want Hy het Hom wat geen sonde geken het nie, sonde vir ons gemaak, sodat ons kan word geregtigheid van Elohiem in Hom.” **(Kolossense 2:13-14)**

Die verlossing van Sy volk, die terugkoop van Sy mense deur die prys van Sy eie bloed, was die onverdiende daad van Sy onverdiende liefde. Hy het opgestaan uit die dood, omdat Elohiem ewig is. Deur Sy opstanding, het Hy nie net vir ons verseker van ons geregtigheid voor die Regter van die Heelal nie, maar ook ons vryheid en ons ewige verlossing van sonde, dood en die hel. Deur Sy opstanding, kan ons afgesonder wees vir Hom, sodat ons Hom as ons Persoonlike Verlosser kan ken.

**Kolossense 1:12-14**: “…en die Vader mag dank wat ons bekwaam gemaak het om deel te hê aan die erfdeel van die afgesonderdes in die lig. Hy wat ons verlos het uit die mag van die duisternis en oorgebring het in die koninkryk van die Seun van Sy liefde.”

Ons word ‘n nuwe skepping -“die ou dinge het verbygegaan, kyk wat nuut is, het gekom.” **(II Korintiërs 5:17).** Ons natuur verander, selfs ons DNA verander.Wanneer ons besluit om Yahushua die Messias te volg, het ons ‘n nuwe Meester. Ons is “gekoop” met ‘n prys deur Yahushua se bloed in Sy dood. **(I Korintiërs 6:20; 7:23; I Petrus 1:18-19)** Net slawe word gekoop. Dus, moet ons bewus word dat **deur ons wedergeboorte, ons van een meester na ‘n Ander oorgeplaas word**. Ons was slawe van hasatan, en nou moet ons besef dat ons kinders van Elohiem, in opleiding is, en dus neem ons die posisie van die verbond slaaf hier op die aarde. Ons is onderdanig aan die wil van ons nuwe Meester.

Net soos natuurlike geboorte ‘n radikale verandering is, van een omgewing in ‘n totale ander omgewing in; so is dit om uit ons ou lewe in ons nuwe lewe in te kom. Die beleidenis van alle sonde is belangrik en vorige slawerny aan hasatan moet afgesweer word, omdat ons van een koninkryk na ‘n ander oorgaan. Ons kan nie in albei koninkryke lewe nie, net soos ‘n baba nie terselfde tyd binne en buite die moederskoot kan bly nie. Bekeering sny die naelstring, en maak ons vry om Yahuweh en Yahushua te ken.

Meer as om net die geskenk van die ewige lewe en jou redding van die ewige skeiding van Yahuweh te kry, tree ons ‘n hele nuwe lewe in – ‘n lewe van vreugde en vrede. Ons is vry om te staan teen die pyniging van demoniese kragte en hulle vlug van ons. Ons word burgers van die Koninkryk van Elohiem. **(Filippense 3:20-21)**

**Vyf dinge wat jy moet glo as die fondasie vir die ware nuwe geboorte:**

1. **Die Skrif** isdie Woord van die Almagtige Elohiem, geskryf soos die Ruach ha Kodesh op die afgesonderde mense van ouds neergedaal het en geïnspireer was deur die Gees – om gestudeer te word, geglo te word en om te gehoorsaam. **(II Petrus 1:20-21; II Timoteus 3:16).** Ons geloof moet in “So sê Elohiem” gevestig wees.
2. **Die maagdelike geboorte**: Die rein, sondelose bloed van Yahushua het gekom van Sy Vader in die hemel. Sy moeder, Miriam, was ‘n maagd wat deur die krag van die Ruach Ha Kodesh swanger geword het met Yahushua. Yahushua was “voortgebring” – Hy het uit Yahuweh gekom en vorm geneem, so dat “Op die regte tyd” Hy vlees sou aanneem as die Seun van Elohiem. **(Matteus 1:21; Johannes 3:16)**
3. **Yahushua IS Elohiem, sal vir ewig die Almagtige Elohiem wees wat gekom het in die vlees vir ons verlossing.**

**(Johannes 1:1, 14; Openbaring 1:5-6,17-18; Filippense 2:5-11)**

**4)** **Sy dood op die volterpaal, namens ons, het die straf wat deur Yahuwah vereis word omdat Sy wette vir geregtigheid gebreek is, betaal (Kolossense 2:13-14; II Korintiërs 5:21; Romeine 6:23; Jesaja 53:4-12)**

**Daar is geen ander Naam behalwe Yahushua nie! (Johannes 14:6; Handelinge 2:21; 4:12)**

1. **Sy opstanding** het vir ons die ewige lewe gegee, wat ons in die regverdigheid verseël, gekoop deur Sy dood. Hy is nou ons Hoë Priester. Hy leef vir ewig om intersessie vir ons te maak voor die Vader. Hy bly in ‘n liggaam. Hy het Sy eie troon. **(Johannes 11:25-26; Hebreërs 4:14-16)**

**Om Wedergebore te wEES, is dit belangrik om TE:**

1. **BEKEER** (weg te draai van) alle sonde, draai jou rug op sondes van die verlede. Vra omvergifnis en vra dat die vloek van die sonde van jou af weggeneem word. Maak ‘n ernstige besluit om weg te draai van die koninkryk van duisternis en sy meester, hasatan. **BESEF** dat jy volkome op Yahushua afhanklik is vir jou redding en verslossing. Ons is sondaars en sonder Hom is ons verdoem na ewige straf in die vuurpoel. **(Romeine 3:10-12; 3:23-26)**. Jy is gekoop as ‘n verbond slaaf met die kosbare bloed van Yahushua. Draai dus van die sonde af weg wat Hom op die volterpaal gesit het en **ONTVANG** Sy geregtigheid. **(Jesaja 55:7; 43:25; 44:22; Handelinge 2:38; 3:19; Matteus 9:13;** **Markus 2:17; Lukas 13:5; 15:7; 24:46-47; Psalm 103:12; Spreke 28:13; I Kolossense 1:13-14; II Korintiërs 5:17-21; Jesaja 53)**
2. **ONTVANG** **deur geloof**, die Woord van Elohiem aangaande Yahushua: **(Efesiërs 2:8-10; Romeine 10:9-10; Johannes 3:16; Romeine 3:21-28; 5:1-2; Galasiërs 2:16; 3:26)**. Dit is ‘n geskenk, maar jy moet jou hele lewe vir Hom gee om dit te ontvang. **(Romeine 6:23)** Hy offer geen goedkoop genade nie. Hy verwag Verbondstoewyding. Oorweeg ernstig die prys om van een meester na ‘n ander Meester te verander.

**Lukas 4:15-33**… Jy is nie meer jou eie nie…jou hele lewe behoort aan Hom.

**(I Korintiërs 6:19-20; 7:23; II Korintiërs 5:15)** “geeneen kan twee meesters dien nie,” dus moet ons kies. Ons moet heeltemal uit die koninkryk van duisternis uitkom om die Koninkryk van die lig te omhels.

1. **BELY** Yahushua as jou Meester voor mense**: (Romeine 10:9-120; Matteus 10:32-33; I Johannes 4:14-15)** en **word gedoop** (onderdompel in lewende water) (**Handelinge 2:38; Romeine hoofstuk 6)**, as ‘n publieke getuienis van jou nuwe geboorte en as bewys dat jy gesterf het in die ou lewe en weer opgestaan het in Sy nuwe lewe in is dit baie belangrik dat jy in water gedoop word om jou veranderde lewe te seël. As jy werklik wedergebore is, sal die vrug daarvan onmiddelik vir almal ‘n bewys wees. Al jou denke, belangstellings, ens, sal verander om by jou nuwe Meester s’n te pas.

Ek het all honderde mense gesien wat gebore is van bo deur die werking van die Gees van Yahushua. Ek het lewens gesien totaal verander word soos wat mans, vrouens en kinders vanuit die dood na lewe deurtrek, van die koninkryk van dood na die Koninkryk van die Lewe. Ek het wonderwerke van verlossing van demoniese kragte gesien wat mense vrymaak om hulself aan Yahushua te gee. Alle lof en eer aan Yahuweh – Wie vir ons vertel dat daar sonder Hom, geen “yeshua” – verlossing is nie. Die Gees sal ‘n liggaam nie ingaan wat vrywilliglik oorgegee is aan demoniese kragte nie. Daarom is bevryding soms nodig om die proses van die ware nuwe geboorte voort te sit. Na bevryding kan die Gees Sy 40 dinge doen om ons na Sy natuur te verander, sodat ons in Sy weë kan wandel, Sy denke kan kry en optree soos Hy sou optree.

Wanneer ‘n baba gebore word, kan hy ook op enige stadium sterf– as babatjie, kind of grootmens. Maar mense is ewige wesens. Wanneer die gees die liggaam verlaat, gaan dit óf in die teenwoordigheid van Yahushua tot en met die eerste opstanding, die opstanding van die geregtiges, óf na die plek van die tweede opstanding na ewige verdoemenis toe. **(Openbaring 20; Johannes 5:25-30)** Ons word vermaan om “ons eie verlossing uit te werk met vrees en bewing.” **(Filippense 2:12)** Ons name kan van die Boek van die Lewe verwyder word as ons dit so verkies. Hy sal alles doen in Sy mag om ons te stop – maar Hy sal nie teen ons vrye wil veg nie. Die Woord sê vir ons dat die einde van ons geloof ons redding is. Die Woord vermaan ons: “Kom ons gaan vorentoe na volmaaktheid toe”. Kom ons gaan vorentoe as goeie slawe, getrou en betroubaar in Sy diens, eerbaar, volwasse, verantwoordelike burgers van Sy Koninkryk, wat vir ons voorberei is, gehoorsaam aan Sy Torah en om ander te bedien. Wees betrokke by dit wat op Sy hart is.

# BEWYSE VAN DIE WARE WEDERGEBOORTE EN VERMANING:

# Die persoon wat wedergebore is, het honger en dors vir die Waarhede in Sy Woord, soos ‘n baba smag na melk, en daarna, soos hulle groei, “die vleis van die Woord”. “Lê jou daarop toe om jou beproef voor Elohiem te stel as ‘n werker wat hom nie hoef te skaam nie, wat die woord van die waarheid reg sny. …” (Hebreërs 5:12-6:6; II Timoteus 2:15)

Die Gees sal jou leer in die Woord. Hy sal jou lei in alle waarheid in. **(Johannes 14:15-17; 16:13; I Johannes 2:27)** Hy sal jou dinge wys wat nog gaan kom. Hy is die Vader wat binne in jou woon, om jou tot volmaakte vervulling te bring vir die rede waarom Yahushua vir jou gesterf het, en hoekom jy getrek is na Sy verlossing toe.

**Onthou jy het NIE by ‘n godsdiens aangesluit nie. Jy is in ‘n Verbond verhouding met die Ewige Elohiem. WEES LIEF VIR DIE WAARHEID, ONDERHOU DIT; BESKERM DIT! SY WOORD IS WAARHEID! (Johannes 17:17; Psalm 119:142, 160)**

Praat met Hom aanhoudend in daaglikse gebed. Bestudeer Sy Woord en onderhou dit. Ontvang Sy Gees in jou lewe om jou te leer en om jou te verander. Lukas 3:16; II Korintiërs 3:18

Bely Hom voor mense. Wys Sy liefde deur jou leefstyl. Deur die waterdoop (onderdompeling) wys jy dat jy aan jou ou lewe gesterf het en opgestaan het in ‘n nuwe lewe. Ontvang Sy Gees in jou lewe en word bekragtig deur Hom om jou nuwe lewe te ly!

Wees seker om saam met ander gelowiges bymekaar te kom, wat wedergebore is en wie in die lig van Sy Woord wandel. Hou aan om jou sondes te bely.

(I Johannes 1:5-9) Wandel in gehoorsaamheid aan Sy Torah en word deur Sy Gees van binne gelei.

Moenie terugval in die duisternis in nie! Steun heeltemal op Hom vir help. Hy is jou krag, die bron vir al jou behoeftes. Lees die Psalms en ontvang vorige beloftes! Hy is die “weg, die waarheid en die lewe.” (Johannes 14:6)In Hom is vryheid.

Johannes 8:31-32. Hy het oorwin, deur Hom oorwin ons. (Johannes 16:33)

Die Gees sal vir jou krag gee om ‘n goeie getuie te wees van Sy Liefde en verlossing. (Handelinge 1:8)

ONS DRIEVOUDIGE VERLOSSING:

1) Regverdigheid deur geloof, waardeur die gees wedergebore is

2) “Heiligmaking” of “Afgesonderheid” deur die Gees deur gehoorsaamheid aan die Verbond van Yahuweh, en

**3)** “**Verheerliking”** – Die redding van die liggaam met Sy wederkoms**.** .

(**I Korintiërs 15:51-59; Filippense 3:20-21; Johannes 3:1-3**)

Met die nuwe geboorte – wedergeboorte – net soos ‘n baba, begin ons die proses deur die Gees van Yahuweh om “kinders van Elohiem” te word (Johannes 1:12). Ons kan nie in Hom “grootword” deur ons eie krag nie. Alles is afhanklik van ons gehoorsaamheid aan die werking van die Gees binne ons. Ons kan nie gered word sonder Sy Gees nie. Ons kan nie afgesonder wees sonder Sy Gees nie. Ons kan nie verander word en opstaan uit die dood sonder Sy Gees nie. (Romeine 8:9-14)

Lees die boeke van Matteus, Markus, Lukas, Johannes en Handelinge. Leer hoe om afhanklik van die Gees te word vir jou groei in saligheid, en vir elke aspek van ons bestaan as kind van Yahuwah! Dit is die einddoel van ons geloof– die saligheid van ons siele. (1 Petrus 1:9; I Tessalonissense 5:23-24) Hy is saam met jou om vir jou tot volle oorwinning te bring oor die vlees, sonde, die dood en die hel!

VEERTIG DINGE WAT GEBEUR MET DIE NUWE GEBOORTE – DEUR DIE WONDERWERKENDE WERK VAN DIE GEES VAN YAHUWEH -

WANNEER JY JOU VERTROUE IN YAHUSHUA SIT EN WEDERGEBORE IS VAN BO.

1. Die uitruil: Jy gee Hom al jou sondes en die reg om jou hart te reinig van alle onheilige begeertes; Hy gee jou Sy geregtigheid. (II Korintiërs 5:21; Romeine 6:23)

2. Jou sonde is verwyder en jy is vergewe: (Psalm 103:12; Jesaja 43:25; 44:22; Miga 7:18-19; Openbaring 1:5; Handelinge 13:38-39; 26:18; Efesiërs 1:7; Handelinge 3:19; Kolossense 2:14)

3. Jy word ‘n hele nuwe skepsel: (II Korintiërs 5:17) Alles word nuut soos jou ewige gees gebore word. Dit is nie net geestelik nie, selfs moderne medisyne het al bewys dat die nuwe geboorte dinge in die brein verander sodat jy vry is om jou wedergebore gees te ontvang.

4. Die Woord van Elohiem sny tussen jou siel en jou wedergebore gees, wat veroorsaak dat jy ‘n nuwe skepping is. (Hebreërs 4:12)

5. Jy word uit Satan se Koninkryk van die Duisternis oorgeplaas in Elohiem se Koninkryk van die Lig in. Jy is nou onder ‘n nuwe Meester, ‘n nuwe autoriteit beheer jou lewe. Jy is vry van die slawerny aan Satan en sy koninkryk, om jou nuwe Meester, Yahushua te dien. (Kolossense 1:12-14; Romeine 6)

6. Jou Gees is gereinig en is volmaak—geskei van die siel gebied --, wat dan “gered” moet word deur gehoorsaamheid aan Sy Woord. (Hebreërs 10:12-17) Hy maak perfek, vir altyd, die wat Hy afsonder vir Homself. Dit word jou verantwoordelikheid om jou “salwing met vrees en bewing uit te werk.” (Filippense 2:12-16; I Petrus 1:9) Die wedergebore gees “maak oorlog” teen die siel om dit in gehoorsaamheid te bring aan die Gees van Yahuwah.

7. Jy is aangeneem in die familie van Elohiem met ‘n erfdeel van Vader. (Romeine 8:15-17; Galasiërs 4:6-7; Handelinge 26:18; Efesiërs 1:11-14, 18; Kolossense 1:12; Hebreërs 9:15; I Petrus 1:3-4 Elohiem word jou Vader en jy word ‘n “kind van Eloheim” Johannes 1:12; Romeine 8:14)

8. Jy is gedoop, deur die Gees van Yahuweh in die liggaam van die Messias in, om een in gees met Hom te word saam met die ander wedergeborenes. Jy is nou deel van die “gemeenskap van gelowiges.” (I Korintiërs 12:13; Romeine 6:3-4; Efesiërs 4:5; Galasiërs 3:26-27; I Johannes 1:5-7)

9. Jy is geseël tot die dag van ons verlossing—Die dag van Yahushua se wederkoms—deur die Ruach Yahuwah. (Efesiërs 1:13)

10. Die Gees wat binne jou woon word die sekuriteit op jou erfdeel in die gelowiges. (II Korintiërs 1:20-22; Efesiërs 1:13-14; 4:30; Johannes 10:27-30; Matteus 28:18-20; Jesaja 41:10, 13; 43:1-2); ens. Hy is jou sekuriteit en jou sekerheid, jou help en jou standvastigheid in alle dinge. Hy is die kern van alles wat jy nodig het. Hy sal jou nooit verlaat nie.

11. Hy plaas die vrug van die wedergebore gees binne in jou – die eienskappe van jou Elohiem – liefde, blydskap, vrede, lankmoedigheid, vriendelikheid, goedheid, getrouheid, sagmoedigheid, selfbeheersing. Jy moet die ou natuur afgooi soos ‘n vuil lap en die nuwe natuur van die persoon wat jy werklik is, opneem. Jy het op ‘n tyd geneig na die natuur van hasatan. Nou het jy die natuur van jou Vader en Messias. (Galasiërs 5:22-24; II Petrus 1:3-4; Kolossense 1:27; I Korintiërs 2:16; I Johannes 4:7; Filippense 1:11, Romeine 6:6; Efesiërs 4:21-25)

12. Jy sit saam met Yahushua in die hemele. (Efesiërs 2:5-7)

13. Jy ontvang die ewige lewe: (Johannes 17:3; Romeine 6:23; Johannes 3:14-16; 10:28; Titus 3:5-7; I Johannes 2:25; 5:11-13; Johannes 11:25-26)

14. Jy is vry gemaak van die krag van die sonde, die houvas van hasatan, die krag van die dood, die krag van die hel, die wêreldstelsel van die mensdom, peste en enigiets wat homself teen die geregtigheid van ons Vader ophef. (Romeine 6:18; Johannes 11:25-26; Hebreërs 2:14-15; Galasiërs 5:1: Lukas 10:19; Handelinge 10:38; Openbaring 20:6; Kolossense 1:12-14, I Johannes 3:8, I Petrus 2:24; Jesaja 53:5)

15. Jy is regverdig voor die aangesig van Elohiem, ons Vader. Vrygestel, voor die Regter van die Heelal, dat jy “nie skuldig” bevind is van jou sonde teen die Torah van Sy Koninkryk. Jy is nie tot die dood veroordeel nie, maar vry gestel tot die lewe, nou en in alle ewigheid. (Romeine 8:1; Galasiërs 2:16; Romeine 3:24-26; 5:1,9; I Korintiërs 6:11)

16. Jy het nou ‘n Hoë Priester, Yahushua. Hy leef om vir jou in te tree. Jy het nou die reg om met vrymoedigheid na die troon van die guns te gaan. (Hebreërs 4:15-17)

17. Jy het die reg om Elohiem, die Almagtige, jou Abba, Vader te noem. (Romeine 8:15) Jy het die reg tot ‘n intieme verhouding met jou Elohiem. (Johannes 17:20-23; Johannes 10:9-11, 27)

18. Hy gee jou die krag om te oorwin, die krag om te verander in die gelykenis van die Verlosser en Koning, Yahushua. Deur die Ruach Ha Kodesh, het jy die krag om die autoriteit van die vyand op jou siel te oorwin. (Lukas 10:19; II Korintiërs 3:17-18; I Johannes 5:4-5; Openbaring 12:11; Efesiërs 3:20-21), ens. (Openbaring Hoofstukke 2-3)

19. Jou naam is bevestig in die Boek van die Lewe, die boek van die Lam van Elohiem, Yahushua. (Openbaring 20:15; 21:27; 13:8; 17:8) Die Boek van die Lewe was voor die grondlegging van die wêreld, geskryf omdat Hy vooraf geweet het, wie Hom sou kies en wie sou nie, deur voorkennis –(I Petrus 1:1-4; II Timoteus 1:9-12; Efesiërs 1:4-5)

20. Jy het die voorreg om ‘n nuwe Meester – Yahushua – te dien. Romeine Hoofstuk 6. Jy is nou die dienaar van geregtigheid. Deur die doop, het jy gesterf, in Hom, en het jy opgestaan in ‘n nuwe lewe in Hom.

21. Jy is, as soldaat, in Sy weermag, in opleiding, om saam met Hom te heers. Jy is geplaas in ‘n “bos kamp” waar jy geleer word om teen die vyand te veg, met wysheid, met Sy wapenrusting “wat nie vleeslik is nie.” (I Korintiërs 6:19-20; 7:23; Johannes 13:13-16; Matteus 23:8-10; II Timoteus 2:3-7; II Korintiërs 10:3-6 en Efesiërs 6:10-18)

22. Jy gaan die hernude verbond met die Huis van Yehuda en die Huis van Israel binne – die stamme van Ya’akob. Hy het geen verbond met “die Kerk” gestig nie. (Efesiërs 2:8-19; Jeremia 31:31-34 saam met Matteus 26:28)

23. Jy is “ingeënt” in die natuurlike olyfboom, en neem dus deel aan die Verbond beloftes van Israel. In plaas van om bulle en kalwers te offer vir die vergifnis van jou sondes, het Yahushua, die finale Lam van Elohiem, die prys betaal om met Sy eie bloed sonde te verwyder. (Romeine 11:24-27; Johannes 1:29; Hebreërs 9:11-12)

24. Jy het gekom na die Berg Tsion, na die Nuwe Jerusalem, die stad van die lewende Elohiem, na die gemeente van die “eersgeborenes” wat in die Hemel opgeskryf is, die Regter van almal, en by die geeste van die volmaakte regverdiges en na Yahushua, bemiddelaar van die verbond in Sy eie bloed. Wat ‘n voorreg om tussen die afgesonderes getel te word! (Hebreërs 12:22-29; Kolossense 1:12; Hebreërs 12:1-2)

25. Jy het die belofte dat, wanneer Hy terug kom, jy ‘n verheerlikte liggaam sal ontvang. (Filippense 3:20-21; I Johannes 3:1-3; Johannes 14:1-6; Johannes 20:24-31; I Tessalonisense 4:13-18; I Korintiërs 15:51-58, Sagaria 14:1-5, Romeine 8:11)

26. Jy is die hoop gegee van die wederkoms van Yahushua die Messias na die aarde toe om Sy Koninkryk op te stel vir ‘n duisend jaar op die aarde. En na ‘n duisend jaar, sal Vader Yahuweh kom, jy sal saam met Hulle leef, vir ewig. (Titus 2:13; I Petrus 1:3-5; Openbaring 19; Matteus 24:29-31). Hierdie is die mees bespreekte onderwerp in die Woord!

27. Jy het die voorreg om die toorn van Yahuweh se wraak te ontsnap deur te oorwin. (I Tessalonisense 5:1-10 en Openbaring 20:11-15; Lukas 21:34-36; Openbaring hoofstuk 2 en 3)

28. Jy ontvang die beloftes van toekennings vir getrouheid. (Jakobus 1:12; II Timoteus 4:7-8; Openbaring 11:15-19; Openbaring 20:6; Openbaring 22:12; Matteus 16:27; Johannes 5:28-29); Jy is die eer gegee om voor Yahushua se Regter stoel te wees. (I Korintiërs 5:10)

29. Jy word ‘n burger van die Koninkryk van die Hemel. (Filippense 3:20-21)

30. Jy word ‘n “maat van geloof” gegee” om jou nuwe lewe in geloof uit te leef. Ons wandel deur geloof, nie deur aanskouing nie. (Romeine 12:1-5; II Korintiërs 5:7; Hebreërs 11:6; Habakkuk 2:4; Romeine 1:16-17)

31. Jy word bedieningsgawes gegee deur die Gees om die Liggaam van die Messias te bedien. (II Korintiërs 12:4-11; Romeine 12:6-13)

32. Jy is die belofte van oorwinning gegee, en Sy teenwoordigheid is altyd met jou. (Matteus 28:18-20; Romeine 8:28-39; II Korintiërs 2:14; I Korintiërs 15:57; Filippense 1:6; Johannes 10:27-30 Vir meer inligting sien Efesiërs hoofstukke 1-3; Kolossense 1; Romeine 5, 6 en 8 en Genesis 1:1 tot Openbaring 22:21)

33. Met die nuwe geboorte, begin die Gees van Yahuweh die proses om jou te verander “van voortreflkheid tot voortreflikheid” in dieselfde beeld as ons Vader en Verlosser—(II Korintiërs 3:17-18)

34. Met die nuwe geboorte, begin die Gees onmiddelik om Homself aan jou te openbaar as jou Trooster, Leeraar en jou persoonlike Vriend. Hy is die “paraclete” (Grieks vir: Die Een wat langs ons stap en ons help)—(Johannes 16:13). Ons voel Sy blydskap en Sy teenwoordigheid wanneer ons wedergebore is. Hy is die enigste volwaarde Leeraar van die volle Waarheid. Ons het die voorreg om deur Hom; Sy Woord, wat gebaseer is op Sy natuur, geleer te word.

35. Hy bring jou in die Huweliksverbond in met Sy dierbare Seun—die verbond wat Hy na die mense gebring het op Sinai – geskryf op ons harte met die Pinksterfees (Shavuot). Wanneer ons gebore van die Gees is, word hierdie verbond op ons harte geskryf. (Jeremia 31:31-34; Romeine 8:16-30)

36. By die wedergeboorte word jy ‘n priester met diens tot Yahuwah, a lidmaat van Sy “uitverkore volk”, en van sy afgesonderde nasie/volk. Met lof en eer en danksegging kom jy uit die koninkryk van die bose na die Koninkryk van die Lig. (1 Petrus 2:9)

37. Jy het die voorreg om jou Instruksie Handleiding te bewaar en te gehoorsaam —Yahuweh se Torah waardeur jy ‘n rustige en geseënde lewe kan lei hier op die aarde. (Deuteronomium 32:46-47)

38. Ons beweeg in Sy perfekte wil vir ons, nou en in die ewigheid. Hy verwyder die liefde van die wêreld in ons, en gee vir ons ‘n blik van ons loon in Sy Koninkryk op aarde vir ewig. (Jesaja 57:15;

66:1-2)

39. Hy plaas binne in ons ‘n begeerte om ‘n intieme verhouding met Hom te wil hê om Hom te ken, Sy weë, Sy gedagtes, Sy passie, Sy vreugde, Sy wil – om Sy vriend te wees.

40. Hy gee vir jou die voorreg om Sy Volheid te ontvang – Die invulling van Sy krag en Teenwoordigheid – soos wat jy Yahushua self toelaat om jou te doop in die Afgesonderde Gees van Die Vader. (Handelinge 1:8; Lukas 3:16,11: 13; Handelinge 2:38; Johannes 14:26; 25:26-16:7-15) Die Gees wil binne in on swoon en vir ons Sy gawes en Sy krag gee om ons te help om Elohiem te dien, en om tot die einde toe te oorwin.

(I Korintiërs 12:1-13)

Na die ware nuwe geboorte, moét jy met die Gees gevul word sodat Hy vir jou die Woord kan leer, vir jou kan lei en elke tree van jou lewe bepaal. Hy wil jou help om Hom te gehoorsaam, en van sonde te oortuig, en vir jou troos en jou lief hê. Ons het Sy teenwoordigheid elke dag nodig! Lees asseblief die artikels in volgorde onder “Mikvah of the Spirit” op comenterthemikvah.com vir instruksies oor hoe om die Gees te ontvang. Lees die boek van Handelinge! Hierdie leefstyl is vir jou!

Hy gee vir ons gawes waarmee ons die gemeentes, Sy mense, bemoedig. Hy begeer ook dat die persone wat deur Hom gevul is, ‘n gebedstaal het waardeur Hy ons gees kan opbou, vir intersessie en vir geestelike oorlog teenoor die vyand (Handelinge 2, 8, 10, 19; Romeine 8:26-27; Efesiërs 6:18; Juda 2) Hy gee vir ons selfvertroue, vreesloosheid en kragtige mag oor die duiwel en sy demone, waarsonder ons verslaan sou gewees het – (Lukas 10:19)

Wanneer die gedagtes afsluit van trauma, van siektes soos malaria, of van geweld, het die wedergebore gees die “gedagtes van die Messias” en jy kan hom hoor, met Hom kommunikeer, van Hom leer en met ander kommunikeer deur die wedergebore gees – al ken jy nie eers jou eie naam nie – Ek gee my persoonlike getuienis van amper sterf van malaria in Tanzanië in 1997, en hoe ek kon aangaan met net die “gedagtes van die Messias” in my Gees.

Die Gees praat met ons op 40 verskillende maniere, elke een met ‘n presedent in die Woord. Hy praat hoofsaaklik met ons deur Sy Woord of deur ‘n indruk op ons wedergebore gees. Hy praat ook saggies deur ons wedergebore gees. Luister vir Hom. Praat met Yahuwah. Praat met Yahushua. [Onthou, jou gees sit in die maag/dikderm/moederskoot area van jou liggaam. Dit is waar ons die “gordel van die waarheid” en “die swaard van die Gees” dra – Efesiërs 6:10-18. Verwys na: “Die Manifestasies van die Afgesonderde Gees.”]

Die nuwe geboorte skop die GROOT AVONTUUR af – die grootste avontuur wat enige mens ooit kon beleef. Hoe nader jy aan Abba Yahuwah vaskleef en Messias Yahushua; hoe meer jy in daaglikse lof en aanbidding ingaan; hoe meer jy hulle liefhet, sal hulle jou liefhê. Jy sal bekragtig word en versterk en jou verhouding met Hulle sal sterker en sterker word. Yahuwah se natuur is meer soos ‘n Vader as ‘n “God”. Die titel “God” maak Hom uit as eenkant, onpersoonlik, op ‘n afstand van ons. Deur die Name, Abba (Vader) Yahuwah, kan ons Hom leer ken as ons Pappa.

Wat is die karakter eienskappe van ‘n persoon wat van bo gebore is?

1. Vreugde is die eerste uitdrukking van Vryheid.

B) ‘n Onversadigbare apteit Vir die Woord van Elohiem; Om saam met die gemeenskap van die afgesonderdes te wees;

C) ‘n Onversadigbare apteit om in die Teenwoordigheid van Yahuwah en Yahushua te wees -- in gebed, lofprysing en aanbidding sowel as stilte voor Hom.

D) Die vrug van die nuwe natuur sal ‘n begeerte vir geregtiheid, liewer as die dinge van die ou lewe, begeer. Jy voel dood vir die ou weg van duisternis, en lewendig in die nuwe lewe in Hom.

E) ‘n Nuwe liefde vir mense, en selfs vyande.

F) ‘n Begeerte om oor jou geloof te getuig. ‘n begeerte dat ander ook wedergebore word, en so gelukkig en vry soos jy, kan wees.

G) ‘n Nuwe vryheid van bekommernisse en sorge – soos ‘n klein kindjie. ‘n Sterk geloof in ‘n Vader wat vir jou lief is en vir jou sorg.

H) ‘n Begeerte om die Gees toe te laat om leering te bring, en om jou te lei en te bemagtig, om jou te vul en jou te verander in die gelykenis van Yahushua, jou Geliefde.

I) ‘n Begeerte om gedoop te word deur Yahushua in die Ruach Ha Kodesh en om van alle sondes gereinig te word deur die vuur van Sy teenwoordigheid. (Lukas 3:16; Handelinge 1:8)

J) ‘n Begeerte om Sy wil te ken, en gehoorsaam te wees aan Sy wil op ‘n daaglikse basis soos dit ‘n goeie slaaf betaam.

K) ‘n Begeerte om Sy tempel te reinig en om jou lewe suiwer te hou sodat jy eer aan Hom sal bring.

L) ‘n Onversadigde begeerte om Hom te ken, om Sy natuur te ken en Sy weë, hoe Hy dink, hoe Hy dinge doen, waaroor Hy passievol is, wat Hom seermaak, Sy vreugdes en om “deel te hê aan Sy lyding”.

M) ‘n Onversadigde begeerte vir die wederkoms van Yahushua, jou Geliefde en die vestiging van Sy Koninkryk op aarde. “Kom Yahushua kom!”

Shalom in Sy liefde, ek bid die seen oor julle soos julle leer om met jul’ Elohiem te wandel!

Yedidah

Junie 2006 eerste uitgawe; hersien Julie 30, 2009, hersien November 29, 2011; hersien 28 Julie 2015; laas hersien April 23, 2017

Vertaal en hersien: April 26 2017. Alle Skrifte gebruik kom uit die Woord en Getuienis Bybel, gepubliseer 2004. (Die Name wat gebruik is in die Woord en Getuienis Bybel – Yahweh en Yahshua – is vervang met die gebruike volgens Yedidah se artikels – Yahuwah en Yahushua.)